Foto: twitter.com Saudiya Arabistonida halokatga uchragan avtobusda o‘zbekistonlik ziyoratchilar mavjud emas. Bu haqda O‘zbekiston Musulmonlari idorasi xabar berdi. 2023 yil 28 mart kuni Saudiya Arabistonida Umra ziyoratchilari ketayotgan avtobus halokatga uchradi. Ma’lum bo‘lishicha, shu yil 27 mart kuni yamanlik yo‘lovchilar bo‘lgan avtobus Saudiya Arabistonining Abha shahridagi ko‘prikdan o‘tayotgan vaqtda tormoz tizimidagi nosozlik sababli yengil avtomobil bilan to‘qnashib yonib ketgan. Ushbu hodisa oqibatida 20 kishi halok bo‘lgan, 29 kishi tan jarohati olgan. Saudiya Arabistonidagi mutasaddilardan olingan ma’lumotga ko‘ra, ushbu avtobusda o‘zbekistonlik ziyoratchilar mavjud bo‘lmagan, deyiladi O‘zbekiston Musulmonlari idorasi xabarida.